Document ID: /roh_data/filtered/fineweb-2-filterrobots_roh.jsonl.gz/52383

Tar Gastro Grischun, l’associaziun per l'hotellaria e la gastronomia, conferman ins ina mancanza da cuschiniers. Il davos temp saja la problematica da chattar cuschiniers scolads vegnida pli gronda, di Marc Tischhauser, il manader da fatschenta da Gastro Grischun. Sin la pagina d’internet job-room.ch èn actualmain scrittas or radund 70 plazzas da cuschinier en il Grischun.
Ina da las raschuns per la mancanza: oz fetschian mintg’onn mo pli radund 50 giuvenils dal Grischun in emprendissadi sco cuschinier. Avant diesch onns eran quai anc 100 ad onn, declera Marc Tischhauser.
RTR actualitad 07:00